**Барање бр. 14-1811/1**: Ваша информација за тоа кои невработени лица се опфатени со мерката 7 од вчерашната конференција на Влада дека поради вирусната пандемија ќе води грижа за лица во неформална економија со 20.000 домаќинства на 30.000 корисници.

Одговор:

Владата на Република Северна Македонија донесе Уредбата со законска сила за примена на Законот за социјалната заштита за време на вонредна состојба ( „Службен весни на РСМ“ бр.89/20),  со која се менува критериум за остварување и користење на правото на гарантирана минимална помош во месеците април и мај 2020 година, односно временскиот период за проверка на состојбата на материјалната необезбеденост на домаќинството наместо во последните три месеци се менува на еден месец пред поднесување на барањето, а паричниот додаток заради покривање на дел од трошоците за потрошувачка на енергенси во домаќинството во висина од 1.000 денари месечно, се обезбедува и за месец април 2020 година. Воедно, изменет е рокот за известување (писмено или по електронски пат) за промена на фактите или околностите кои влијаат на користење на правото и биле основа за признавање на правото од социјална заштита, така да за носителот ваквата обврска за известување наместо во рок од 15 дена е пролонгирана на 30 дена од денот кога настанале тие промени. Направените промени се во насока на овозможување на брз пристап на граѓаните во системот на социјална заштита, кои не по своја вина, а заради растечката здравствена и економска криза, останале без сопствени средства за егзинстенција.

Исполнетоста на сите други критериуми за остварување и користење на ова право се утврдуваат согласно Законот за социјална заштита и Правилникот за начинот на остварување на правото на гарантирана минимална помош, утврдување на состојбата на приходите, имотот и имотните права на домаќинството, определувањето на носителот на правото, образецот на барањето и потребната документација ( „Службен весник на РСМ“ бр.109/19).

Имајќи ги во предвид променетите околности од моментот на носење на Уредбата до сега, Министерството до Владата на Република Северна Македонија достави предлог Уредбата со законска сила за примена на Законот за социјалната заштита за време на вонредна состојба, во насока на олеснување на критериумите за остварување и користење на правото на Гарантирана минимална помош. Со предложените измени ќе се овозможи соодветна реакција на системот на социјална заштита во насока на поширок опфат на корисници на ова парично право, со цел давање материјална поддршка на што поголем број граѓани со потреба од истата, заради надминување на овој пред се здравствен, но и социјален проблем во периодот што следи.